**OBRAZLOŽENJE V. IZMJENA I DOPUNA PRORAČUNA**

**GRADA NOVSKE ZA 2024. GODINU**

**PRAVNI OSNOV**

 Odredbama članka 45. Zakona o proračunu („Narodne novine“, broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

**OBRAZLOŽENJE PRIHODA I PRIMITAKA, RASHODA I IZDATAKA**

 Petim izmjenama i dopunama iskazano je povećanje proračuna za 1,35 % ili 615.263,00 eura. Ukupno planirani prihodi i primici s planiranim viškom/manjkom prihoda ovim izmjenama iznose 46.165.784,00 eura.

*Prihodi poslovanja* s planom od 32.357.155,00 eura povećani su za 615.263,00 eura tako da plan iznosi 32.972.418,00 eura.

U skupini prihoda poslovanja promjene su iskazane na stavci prihoda pomoći iz inozemstva i od subjekata unutar općeg proračuna s povećanjem od 601.161,00 euro ili 3,2%. Ministarstvo regionalnog razvoja i fondova Europske unije odobrilo je 550.000,00 eura za ulaganje u Poduzetničku zonu Novska. Ministarstvo demografije i useljeništva odobrilo je nastavak ulaganja u prostor Centra za mlade sa 16.634,00 eura dok je Ministarstvo prostornog uređenja, graditeljstva i državne imovine odobrilo sredstva za sufinanciranje pristupne prometnice do novog vrtića i Centra cjeloživotnog obrazovanja s iznosom od 40.700,00 eura. Provođenje edukacija iz područja zaštite okoliša, sufinancirat će Fond za zaštitu okoliša i energetsku učinkovitost s 8.000,00 eura. Izvršena je korekcija plana prihoda pomoći za modernizaciju javne rasvjete sa smanjenjem od 23.500,00 eura. Plan tih prihoda iznosi 45.000,00 eura (usklađenje prihod/rashod). Izmjene na stavkama prihoda pomoći kod proračunskih korisnika izvršene su radi usklađenja plana prihoda s odobrenim sredstvima pa je tako kod Dječjeg vrtića Radost iskazano smanjenje planiranih prihoda pomoći na ime funkcionalnog spajanja, tj. sredstva pomoći Općine Jasenovac za 41.640,00 eura. Za 1.800,00 eura smanjeni su prihodi pomoći kod Knjižnice i čitaonice Ante Jagar dok je kod Pučkog otvorenog učilišta iskazano povećanje plana za 40.000,00 eura na ime ugradnje dizala u zgradu učilišta koje će sufinancirati Ministarstvo hrvatskih branitelja.

*Prihodi od upravnih i administrativnih pristojbi, pristojbi po posebnim propisima i naknada* smanjeni su za 5.000,00 eura i to na stavci participacije roditelja za Područni objekt Jasenovac.

*Prihodi od prodaje proizvoda i robe te pruženih usluga i prihodi od donacija* povećani su kod proračunskog korisnika Javna vatrogasna postrojba Grada Novske za 19.052,00 eura: na ime vlastitih prihoda u iznosu od 17.702,00 eura i 1.350,00 eura na ime donacije Hrvatske vatrogasne zajednice za refundaciju troškova.

*Rashodi poslovanja* s planom od 12.211.979,00 eura iskazani su s povećanjem od 734.538,00 eura te plan ovim izmjenama i dopunama proračuna iznosi 12.946.517,00 eura. Povećani su rashodi za zaposlene za 56.682,00 eura, materijalni rashodi za 494.481,00 eura, rashodi pomoći dane u inozemstvo i unutar općeg proračuna za 134.375,00 eura, naknade građanima i kućanstvima 20.000,00 eura i ostali rashodi za 29.000,00 eura. Povećanja plana rashoda za zaposlene odnosi se na usklađenje plana rashoda s novim Pravilnikom o plaćama u Javno vatrogasnoj postrojbi Grada Novske. Istovremeno je kod Dječjeg vrtića Radost na stavkama rashoda za zaposlene iskazano smanjenje od 35.940,00 eura jer se rashodi neće realizirati u predviđenom iznosu. Sa 12.104,00 eura iskazan je plan rashoda za zaposlene po programu – mjere javni radovi. Materijalni rashodi povećani su za 494.481,00 eura. Najveće povećanje iskazano je na stavci rashoda održavanja javnih površina s iznosom od 200.000,00 eura, održavanje javne rasvjete 35.000,00 eura, a radi usklađenja plana i realizacije iskazano je povećanje rashoda za administraciju i upravljanje u iznosu od 31.930,00 eura. Rashodi manifestacija iskazani su s povećanjem od 10.000,00 eura, održavanje objekata u vlasništvu Grada 87.700,00 eura, uređenje okoliša Kulturnog centra za mlade Jazavica 34.000,00 eura… Rashodi pomoći dane u inozemstvo i unutar općeg proračuna iskazani su s povećanjem za 134.375,00 eura i odnose se na povećanje sufinanciranja izgradnje kružnog toka na križanju Tomislavova-Matoševa i Tomislavova-A. Stepinca te 10.000,00 eura Policijskoj postaji Novska za obnovu zgrade. Naknade građanima i kućanstvima iskazane su s povećanjem od 20.000,00 eura za program „Novska-moj dom“. Ostali rashodi na kontu skupine 38 iskazani su s povećanjem od 29.000,00 eura i odnose se na povećanje plana rashoda za rad Turističke zajednice (manifestacije) i donacija Udruženju obrtnika za popravak krovišta.

*Rashodi za nabavu nefinancijske imovine* iskazani su sa smanjenjem za 119.275,00 eura tako da plan iznosi 32.581.404,00 eura. Najvećim dijelom smanjenje rashoda odnosi se na smanjenje rashoda za dodatna ulaganja na nefinancijskoj imovini u koje ubrajamo promjene u programu Poduzetnička zona Novska sa smanjenjem od 644.550,00 eura (detalji su opisani u posebnom dijelu proračuna), izgradnja oproštajnog trga, parkirališta i ceste u projektu Mrtvačnica u Voćarici iskazani su s povećanjem od 510.000,00 eura, a u kapitalnom projektu Nogostup Brestača-N. Subocka iskazan je smanjenje od 42.540,00 eura.

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **5.004.420,00 eura**, a istima će se financirati ukupno 17 (sedamnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **129.603,00 eura ili 2,66% od plana.**

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2024. godinu,** **u iznosima izraženim u EUR**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2024.** | **Naziv programa** | **Proračun** | **5. izmjene i dopune proračuna** | **Povećanje/****smanjenje** |
| 1. | 1001 | Opće usluge javne uprave | 896.139,00 | 944.232,00 | 48.093,00 |
| 2. | 1002 | Zdravstvo | 44.000,00 | 44.000,00 | 0,00 |
| 3. | 1003 | Razvoj civilnog društva | 289.100,00 | 290.100,00 | 1.000,00 |
| 4. | 1004 | Javne potrebe u kulturi | 37.700,00 | 37.700,00 | 0,00 |
| 5. | 1005 | Sufinanciranje obrazovanja | 295.000,00 | 295.000,00 | 0,00 |
| 6. | 1006 | Provedba mjera obiteljske populacijske politike | 141.500,00 | 142.900,00 | 1.400,00 |
| 7. | 1007 | Socijalna skrb | 199.160,00 | 199.160,00 | 0,00 |
| 8. | 1008 | Razvoj sporta i rekreacije | 327.200,00 | 327.200,00 | 0,00 |
| 9. | 1009 | Manifestacije | 20.000,00 | 30.000,00 | 10.000,00 |
| 10. | 1010 | Sjećanja na Domovinski rat | 23.000,00 | 23.000,00 | 0,00 |
| 11. | 1012 | Program za djecu i mlade | 14.870,00 | 14.870,00 | 0,00 |
| 12. | 1037 | Smart revolution Novska | 33.015,00 | 33.015,00 | 0,00 |
| 13. | 1015 | Programi u kulturi Pučkog otvorenog učilišta | 242.813,00 | 331.813,00 | 89.000,00 |
| 14. | 1016 | Programi obrazovanja | 181.058,00 | 248.587,00 | 1.760,00 |
| 15. | 1017 | Programi knjižnične djelatnosti | 281.987,00 | 286.187,00 | 4.200,00 |
| 16. | 1018 | Predškolski odgoj | 1.763.771,00 | 1.737.321,00 | -26.450,00 |
| 17. | 1019 | Programi i aktivnosti mjesne samouprave | 16.537,00 | 17.137,00 | 600,00 |
|  | **17 programa** | **Ukupno** | **4.874.817,00** | **5.004.420,00** | **129.603,00** |

* 1. **Program 1001** **OPĆE USLUGE JAVNE UPRAVE**

U programu 1001 **OPĆE USLUGE JAVNE UPRAVE** mijenja se ili dodaje:

* + 1. **Aktivnost 1001 A100001 Administracija i upravljanje**

U aktivnosti 1001 A100001 *Administracija i upravljanje* povećavaju se sredstva ukupno za 31.930,00 eura na iznos od 709.479,00 eura, u dijelu aktivnosti koje se odnose na materijalne rashode i to za potrebe osiguranja dodatnih sredstava za troškove sudskih i upravnih postupaka i odvjetničke usluge, troškove najma fotokopirnog aparata, za intelektualne usluge, za troškove putovanja, za cvijeće i aranžmane, za mjesečne naknade održavanja e-maila zaposlenika, za održavanje mrežne stranice, za poštarinu, za nabavu tonera te za interventne zaštitarske usluge. Istovremeno, ukidaju se sredstva naknade za službeni put gradonačelnika jer se ista ne moraju posebno voditi ukoliko je gradonačelnik profesionalac, sredstva za doprinos za zapošljavanje invalida, te sredstva za usluge tekućeg i investicijskog održavanja, sve prema procjeni potreba do kraja tekuće godine.

* + 1. **Aktivnost 1001 A100006 Promocija Grada u sredstvima javnog informiranja**

U aktivnosti 1001 A100006 *Promocija Grada u sredstvima javnog informiranja* povećavaju se sredstva za iznos od 6.163,00 eura, na iznos od 157.585,00 eura. Dodatna sredstva osiguravaju se na poziciji televizijske promidžbe radi potrebe objava više obavijesti o aktivnostima Grada Novske na televiziji te radi osiguranja sredstava za medijsku video promociju (reportažu) Grada Novske na Total Croatia.

* + 1. **Tekući projekt T100003 Sufinanciranje energetske obnove zgrade PP Novska**

U tekućem projektu T100003 Sufinanciranje energetske obnove zgrade PP Novska osiguravaju se sredstva za energetsku obnovu zgrade PP Novska u iznosu od 10.000,00 eura. Za financijsku pomoć za obnovu pročelja i načinu isplate pomoći i obvezom izvještavanja o izvršenju projekta, s nadležnim Ministarstvom unutarnjih poslova zaključit će se ugovor. Zamolbu za financijsku pomoć energetske obnove zgrade PP Novska podnijela je Policijska postaja Novska.

* 1. **Program 1003 RAZVOJ CIVILNOG DRUŠTVA**

U Programu 1003 RAZVOJ CIVILNOG DRUŠTVA MIJENJA SE :

* + 1. **Tekući projekt 1003 T100004 Udruge iz Domovinskog rata**

U tekućem projektu *1003 T100004 Udruge iz Domovinskog rata* osiguravaju se dodatna sredstva za financiranje redovnog rada Udruga iz Domovinskog rata radi nastanka neplaniranih troškova udruga.

* 1. **Program 1006 PROVEDBA MJERA OBITELJSKE I POPULACIJSKE POLITIKE**

 U Programu 1006 PROVEDBA MJERA OBITELJSKE I POPULACIJSKE POLITIKE mijenja se:

* + 1. **Aktivnost 1006 A100003 Nastavak projekta „Dom izvan doma“**

U aktivnosti 1006 A100003 Nastavak projekta „Dom izvan doma“ povećavaju se sredstva za financiranje projekta u iznosu od 1.400,00 eura na poziciji režijskih troškova (električna energija i plin) jer do kraja proračunske godine osigurana sredstva nisu dovoljna za podmirenje navedenog troška.

* 1. **Program 1009 MANIFESTACIJE**

U programu 1009 T100001 MANIFESTACIJE mijenja se:

* + 1. **Tekući projekt 1009 T100001 Dan Grada**

U tekućem projektu 1009 T100001 Dan Grada osiguravaju se dodatna sredstva od 10.000,00 eura za troškove povodom obilježavanja Dana Grada Novske, u skladu s programskim sadržajem manifestacije za 2024. godinu.

* 1. **Program 1015 PROGRAMI U KULTURI PUČKOG OTVORENOG UČILIŠTA**

U Programu 1015 Programi u kulturi Pučkog otvorenog učilišta mijenja se ili dodaje:

* + 1. **Tekući projekt 1015 T100001 Kazališne i kino predstave**

U aktivnosti 1015 T100001 Kazališne i kino predstave povećavaju se sredstva za iznos od 19.000,00 eura na iznos od 61.090,00 eura na poziciji izložbi, kazališnih predstava i manifestacija.

Povećanje se odnosi na troškove suorganizacije manifestacije Novsky, priprema i tisak Zbornika radova sa znanstveno-stručne konferencije „DRUŠTVENI I GOSPODARSKI RAZVOJ NOVSKE I OKOLICE” Novljanskog akademskog društva, organizacija izložbe povodom raketiranja Novske te na organizaciju putujuće izložbe Muzej Bećarca.

* + 1. **Iza tekućeg projekta 1015 T100005 dodaje se novi tekući projekt i glasi:**

**„Tekući projekt 1015 T100006 Projekt rješavanja pristupačnosti objektima osobama s invaliditetom u iznosu od 70.000,00 eura**

 Tekućim projektom 1015 T100006 Projekt rješavanja pristupačnosti objektima osobama s invaliditetom osiguravaju se sredstva za izradu i montažu dizala u Muzejskoj zavičajnoj zbirci Grada Novske o kojoj brine Pučko otvoreno učilište Novska. Projekt se financira sredstvima pomoći u iznosu od 40.000,00 eura i sredstvima proračuna Grada Novske u iznosu od 30.000,00 eura.“

* 1. **PROGRAMI OBRAZOVANJA**

U PROGRAMU OBRAZOVANJA mijenja se ili dodaje:

* + 1. **Aktivnost 1016 A100001 Administracija i upravljanje**

U aktivnosti 1016 A100001 Administracija i upravljanje povećavaju se sredstva za iznos od 1.760,00 eura na iznos od 248.587,00 eura osiguravaju se sredstva ostalih nespomenutih rashoda od prihoda od prodaje ili zamjene nefinancijske imovine ostvarenih od prodaje automobila.

* + 1. **Iza Aktivnosti 1016 A100001 Administracija i upravljanje dodaje se :**

**„Kapitalni projekt 1016 K100002 Energetska obnova zgrade učilišta u iznosu od 20.375,00 eura**

U kapitalnom projektu 1016 K100002 Energetska obnova zgrade Učilišta osiguravaju se sredstva u iznosu od 20.375,00 eura za izradu projektne dokumentacije za energetsku obnovu zgrade pučkog otvorenog učilišta u iznosu od 16.500,00 eura te za izradu projektne dokumentacije za dizalo u Muzejskoj zavičajnoj zbirci Grada Novske u iznosu od 3.875,00 eura.

* 1. **Program 1017 PROGRAMI KNJIŽNIČNE DJELATNOSTI**

U Programu 1017 PROGRAMI KNJIŽNIČNE DJELATNOSTI mijenja se:

* + 1. **Aktivnost 1017 A100001 Administracija i upravljanje**

U aktivnosti 1017 A100001 Administracija i upravljanje povećavaju se sredstva za financiranje programa u iznosu od 10.500,00 eura, na iznos od 281.582,00 eura. Sredstva iz općih prihoda se povećavaju na poziciji ostalih rashoda za zaposlene te na poziciji rashoda za usluge za ukupno 6.000,00 eura Iz sredstava pomoći nadležnog ministarstva povećavaju se sredstva na poziciji otkupa knjiga u iznosu od 4.800,00 eura, uz istovremeno smanjenje sredstava za nabavu knjiga u iznosu od 300,00 eura.

* + 1. **Tekući projekt 1017 T100002 Književni susreti**

U tekućem projektu 1017 T100002 Književni susreti umanjuju se sredstva u iznosu od 6.300,00 eura, na iznos od 4.000,00 eura. Sredstva se umanjuju iz prihoda pomoći ministarstva za projekte „Knjižnica na plaži“, „ Put u umjetnost“, „U Zemlji dječurliji“ te za projekt „I bebe vole knjižnicu“, u skladu sa stvarno ostvarenim prihodima Ministarstva.

* 1. **Program 1018 PREDŠKOLSKI ODGOJ**

U programu 1018 PREDŠKOLSKI ODGOJ mijenja se:

**1.8.1. Aktivnost 1018 A100001 Odgoj i obrazovanje djece jasličke i predškolske dobi**

U aktivnosti 1018 A100001 *Odgoj i obrazovanje djece jasličke i predškolske dobi* umanjuju se sredstva za financiranje aktivnosti za iznos od 26.450,00 eura, na iznos od 1.689.933,00 eura.

Sredstva po pozicijama proračuna se umanjuju ili povećavaju, u skladu s procijenjenim potrebama do kraja godine. Povećavaju se sredstva iz općih prihoda za rashode za zaposlene te za naknadu zbog nezapošljavanja invalidnih osoba u iznosu od 20.190,00 eura, a umanjuju se sredstva vlastitih prihoda na pozicijama rashoda za zaposlene za PO Jasenovac, sredstva pomoći za funkcionalno spajanje Grada Novske i Općine Jasenovac za djelatnost predškolskog odgoja i obrazovanja u ukupnom iznosu od 41.640,00 eura na pozicijama: plaće za redovan rad, doprinosi na plaću, ostali rashodi za zaposlene, naknada troškova zaposlenima, stručno usavršavanje zaposlenika i rashodi za energiju. Sredstva se umanjuju jer su se tek u mjesecu rujnu stvorili uvjeti za funkcionalno spajanje Grada Novske i Općine Jasenovac u oblasti predškolske djelatnosti i obrazovanja.

* 1. **Program 1019 MJESNA SAMOUPRAVA**

U Programu 1019 MJESNA SAMOUPRAVA mijenja se:

**1.9.1. Aktivnost 1019 A100001 Programi i aktivnosti mjesne samouprave**

U aktivnosti *1019 A100001 Programi i aktivnosti mjesne samouprave* povećavaju se sredstva za 600,00 eura i to na pozicijama: M0 Stari Grabovac za obilježavanje mjesnog blagdana „ Križevo“ te na pozicijama MO odbora: Brestača, Kozarice, Nova Subocka, Stara Subocka i Plesmo za troškove dostave rashladnih vitrina.

**3. Razdjel 003 UPRAVNI ODJEL ZA KOMUNALNI SUSTAV I PROSTORNO PLANIRANJE I ZAŠTITU OKOLIŠA**

Petim izmjenama i dopunama Proračuna Grada Novske za 2024. godinu, ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša povećavaju se u iznosu od 457.660,00 EUR (1,23% u odnosu na planirano) i sada iznose 37.566.295,00 eura. Sredstva se realiziraju kroz 13 različitih programa koji su obuhvaćeni Financijskim planom rashoda Upravnog odjela, a koje provodi 12 službenika.

**Glava 00301 U.O. ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Tablica1.

V. Izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Plan za 2024.** | **Plan s V izmjenama i dopunama proračuna za 2024.** | **Iznos povećanja ili smanjenja****%** |
| 1 | 1021 | Upravljanje i razvoj komunalne infrastrukture | 410.746,00 | **424.350,00** | 3,31 |
| 2 | 1022 | Upravljanje imovinom | 1.988.270,00 | **2.102.804,00** | 5,76 |
| 3 | 1023 | Projektiranje i građenje objekata u vlasništvu Grada | 24.355.960,00 | **24.401.988,00** | 0,19 |
| 4 | 1024 | Održavanje objekata i uređaja komunalne infrastrukture | 1.126.000,00 | **1.361.000,00** | 20,87 |
| 5 | 1025 | Projektiranje i građenje objekata i uređaja komunalne infrastrukture | 7.191.688,00 | **7.113.176,00** | -1,09 |
| 6 | 1026 | Zaštita okoliša | 160.030,00 | **171.873,00** | 7,40 |
| 7 | 1027 | Zaštita, očuvanje i unapređenje zdravlja | 52.265,00 | 52.265,00 | 0,00 |
| 8 | 1028 | Prostorno uređenje i unapređenje stanovanja | 133.026,00 | **133.689,00** | 0,50 |
| 9 | 1029 | Organiziranje i provođenje zaštite i spašavanja | 646.120,00 | 646.120,00 | 0,62 |
| 10 | 1037 | Smart Revolution Novska | 48.503,00 | **51.003,00** | 5,15 |
| 11 | 1038 | Smart and Safe City Novska | 84.717,00 | 84.717,00 | 0,00 |
| 12 | 1039 | Stambeno zbrinjavanje mladih | 0,00 | **20.000,00** | 100,00 |
|  |  | **Ukupno:** | 36.197.325,00 | **36.562.985,00** | 5,34 |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100001 Administracija i upravljanje**

Sredstva za financiranje ovog projekta povećavaju se za 13.604,00 eura, te sada iznose 424.350,00 eura. Povećanje nastaje uslijed novog zapošljavanja na javnim radovima (dva djelatnika) za trošak njihovih plaća i pratećih troškova (doprinosi, prijevoz).

**3.1.2. Aktivnost 1021 A100002 Ostvarivanje prava po posebnim propisima**

Sredstva za financiranje ovog projekta povećavaju se za 1.500,00 eura te sada iznose 8.146,00 eura.

Povećanje nastaje uslijed otvaranja nove pozicije pod nazivom „Prijevoz i ukop nepoznate osobe“. S ove pozicije se plaćaju troškovi prijevoza do odjela patologije u Sisku i nazad, te troškovi ukopa nepoznatih osoba preminulih ili smrtno stradalih na području nadležnosti Grada Novske.

**3.2. Program 1022 UPRAVLJANJE IMOVINOM**

**3.2.1. Aktivnost 1022 A100001 Upravljanje objektima u vlasništvu grada**

Sredstva za financiranje ovog projekta povećavaju se za 4.600,00 eura te sada iznose 219.800,00 eura.

Povećanje nastaje na poziciji „*Zastave*“ u iznosu od 2.600,00 eura te ona sada iznosi 15.700,00 eura. Do sad planirana sredstva su gotovo u cijelosti utrošena, te se ovim povećanjem osiguravaju sredstva za planirani trošak do kraja tekuće godine. Na poziciji pod nazivom *„Uređaji, strojevi i oprema za ostale namjene“* nastaje povećanje u iznosu od 2.000,00 eura te ona sad iznosi 7.310,00 eura. I ovo povećanje nastaje iz razloga što su do sad planirana sredstva gotovo u cijelosti utrošena.

**3.2.2. Tekući projekt 1022 T100002 Redovno održavanje opreme i uređaja**

Sredstva za financiranje ovog projekta povećavaju se za iznos od 2.600,00 eura te sada iznose 21.963,00 eura.

Povećanje nastaje na poziciji pod nazivom „Premije osiguranja“ kao posljedica dodatka ugovora za osiguranje objekata u vlasništvu grada, kojim se sad osigurava i zgrada hotela Knopp koji do sad nije bio predmetom osiguranja (osiguranje je pokrivao izvođač radova dok su radovi bili u tijeku, završno s uspješno obavljenim tehničkim pregledom).

**3.2.3. Tekući projekt 1022 T100004 Održavanje zgrade gradske vijećnice**

Sredstva za financiranje ovog projekta povećavaju se za iznos od 3.000,00 eura te sada iznose 164.252,00 eura.

Povećanje nastaje na poziciji pod nazivom „Radovi tekućeg održavanja“ jer su prvotno planirana sredstva već gotovo u cijelosti utrošena, te se ovim povećanjem osiguravaju sredstva potrebna do kraja tekuće godine.

**3.2.4. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta povećavaju se za iznos od 104.334,00 eura te sada iznose 744.482,00 eura.

Povećanje nastaje na poziciji *„Održavanje domova*“ u iznosu od 25.000,00,00 eura te ona sad iznosi 100.830,00 eura. Planirana sredstva su već u cijelosti utrošena, te je potrebno osigurati sredstva za očekivani trošak do kraja tekuće godine. Povećanje nastaje i na poziciji *„Uređenje okoliša dom Brestača*“ u iznosu od 43.450,00,00 eura te ona sad iznosi 70.000,00 eura. Planirana sredstva će se utrošiti za uređenje okoliša društvenog doma u Brestači, asfaltiranje parkirališta, postavljanje rasvjete na istom i sl. Kroz novoplaniranu poziciju pod nazivom „*Priključci objekata na sustav odvodnje otpadnih voda*“ planiran u iznosu od 10.000,00 eura, će se platiti trošak spajanja društvenih domova u Roždaniku, Jazavici, Voćarici, Paklenici i Starom Grabovcu, te Centra za mlade u Jazavici na novoizgrađeni sustav odvodnje otpadnih voda. Kroz novoplaniranu poziciju pod nazivom „Ograda – Dom hrvatskih branitelja“ planiranu u iznosu od 9.250,00 eura će se platiti trošak izrade i postavljanja ograde na dvorištu Doma hrvatskih branitelja u Novskoj.

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1023 K100001 Izrada projektno-tehničke dokumentacije**

Sredstva za financiranje ovog projekta povećavaju se za iznos od 6.000,00 eura i sada iznose 79.353,00 eura.

 Povećanje se iskazuje kroz poziciju pod nazivom „*Dodatna ulaganja na građevinskim objektima“.* Prvotno planirana sredstva na ovoj poziciji su već u cijelosti utrošena te je potrebno planirati sredstva nužna do kraja tekuće godine. Kroz ovu poziciju je do sad plaćena izrada geodetske podloge nužne za projektiranje rekonstrukcije ceste od državne ceste D47 do centra naselja Kričke, zatim izrada parcelacijskog elaborata kojim su odvojene dvije čestice u Potočnoj ulici koje će se dati u najam, izrada geodetske podloge nužne kod izmjene glavnog projekta nogostupa u Bročicama, izrada geodetske podloge potrebne kod projektiranja ceste prema groblju u Voćarici i izrada geodetskog elaborata temeljem kojeg je izvršen upis rekonstruirane i dograđene mrtvačnice u Starom Grabovcu u katastar i zemljišnu knjigu.

**3.3.2. Kapitalni projekt 1023 K100002 Klaster kulture na temeljima kulturne baštine pov. jezgre Grada Novske**

Sredstva za financiranje ovog projekta povećavaju se za iznos od 10.000,00 eura i sada iznose 2.169.914,00 eura.

 Povećanje se iskazuje kroz novonastalu poziciju pod nazivom „*Telefonska centrala“* planiranoj u iznosu od 10.000,00 eura. Kao što se iz samog naziva vidi, ovim sredstvima će se platiti ugradnja telefonske centrale u Hotel Knopp.

**3.3.3. Kapitalni projekt 1023 K100004 Kulturni centar za mlade Jazavica**

Sredstva za financiranje ovog projekta povećavaju se za iznos od 34.000,00 eura i sada iznose 40.000,00 eura. Ovim sredstvima će se platiti uređenje dvorišta i okoliša centra, izgraditi pješačke staze, parkiralište i sl.

**3.3.4. Kapitalni projekt 1023 K100022 Ulaganja u dječje vrtiće**

Sredstva za financiranje ovog projekta smanjuju se za iznos od 3.972,00 eura i sada iznose 35.756,00 eura. Ovim smanjenjem se vrši usklađenje sa stvarnim troškom izgradnje sjenice i pratećih klupa u dvorištu Dječjeg vrtića Stribor.

**3.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1024 A100001 Održavanje javnih površina**

Sredstva za financiranje ove aktivnosti povećavaju se za iznos od 200.000,00 eura i sada iznose 673.000,00 eura.

Povećanjem se osiguravaju sredstva nužna za redovno održavanje javnih površina do kraja tekuće godine. Povećanje je nužno jer su prvotno planirana sredstva već gotovo u cijelosti utrošena.

**3.4.2. Aktivnost 1024 A100003 Održavanje javne rasvjete**

Sredstva za financiranje ove aktivnosti povećavaju se za iznos od 35.000,00 eura i sada iznose 75.000,00 eura. Kao i kod javnih površina i ovim povećanjem se osiguravaju sredstva nužna za redovno održavanje javne rasvjete do kraja tekuće godine. I ovdje su prvotno planirana sredstva već gotovo u cijelosti utrošena.

**3.5. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1025 K100003 Poduzetnička zona Novska**

Sredstva za financiranje ovog projekta smanjuju se za iznos od 644.550,00 eura i sada iznose 1.793.135,00 eura. Smanjenje proizlazi iz odustajanja od gradnje odvojka I u tekućoj godini koji je bio planiran s 330.000,00 eura te usklađivanja troška sa stvarnim troškom ponuđenim kroz postupak javne nabave za radove izgradnje produžetka glavne prometnice kroz zonu u dužini 300 metara, izgradnje odvojka II i prateće infrastrukture uz obje prometnice i priključka kanalizacije na kolektor u Tomislavovoj ulici.

**3.5.2. Kapitalni projekt 1025 K100004 Mrtvačnica u Voćarici**

Sredstva za financiranje ovog projekta povećavaju se za iznos od 510.000,00 eura i sada iznose 623.750,00 eura.

Ovim povećanjem vrši se usklađenje plana za iznosom iz projektantskog troškovnika temeljem koga će biti i proveden postupak javne nabave za radove na izgradnji oproštajnog trga, pristupne ceste i parkirališta na groblju u Voćarici.

**3.5.3. Kapitalni projekt 1025 K100007 Nogostup Brestača – Nova Subocka**

Sredstva za financiranje ovog projekta smanjuju se za iznos od 45.040,00 eura i sada iznose 4.960,00 eura.

Budući da se ova rekonstrukcija staze neće provoditi u tekućoj godini, sredstva su prenamijenjena u druge projekte. Preostali iznos će se koristiti po potrebi za hitne intervencije na održavanju postojeće staze.

**3.5.4. Kapitalni projekt 1025 K100024 Izgradnja ceste Radnička ulica u Novskoj – D47**

Sredstva za financiranje ovog projekta povećavaju se za iznos od 2.803,00 eura i sada iznose 12.428,00 eura. Ovim povećanjem vrši se usklađenje sa preostalim troškom izrade projektne dokumentacije temeljem koje će se graditi predmetna prometnica. Do povećanja je došlo uslijed uvođenja dodatnih zahtjeva (uvođenje lijevog skretača na državnoj cesti), što je prouzročilo i povećan opseg radova na izradi projekata.

**3.5.5. Kapitalni projekt 1025 K100031 Modernizacija javne rasvjete**

Sredstva za financiranje ovog projekta smanjuju se za iznos od 26.100,00 eura i sada iznose 30.000,00 eura. Ovim smanjenjem vrši se poravnanje sa stvarnim troškom izrade energetskog pregleda i projekta modernizacije javne rasvjete za grad Novsku i sva prigradska naselja.

**3.5.6. Kapitalni projekt 1025 K100042 Kružni tokovi Tomislavova – Matoševa i Tomislavova – A. Stepinca**

Sredstva za financiranje ovog projekta povećavaju se za iznos od 124.375,00 eura i sada iznose 265.813,00 eura. Ovom izmjenom se usklađuje planirani iznos s očekivanim stvarnim troškom na izgradnji predmetnih kružnih tokova. Županijska uprava za ceste je kao nositelj investicije izradila projektantske troškovnike i temeljem njih se vrši ova izmjena. Grad Novska će sufinancirati izgradnju u 50% iznosu.

**3.6. Program 1026 ZAŠTITA OKOLIŠA**

**3.6.1. Aktivnost 1028 A100001 Poticanje razvoja svijesti o zaštiti okoliša**

Sredstva za financiranje ovog projekta povećavaju se za iznos od 11.843,00 eura te sada iznose 171.873,00 eura. Ovim povećanjem se osiguravaju sredstva za provedbu edukacije s temom “Izobrazno informativne aktivnosti o gospodarenju otpadom“. Edukacija će se provesti u suradnji s Pučkim otvorenim učilištem Novska. Fond zaštite okoliša sufinancira ovu edukaciju s 8.000,00 eura.

**3.7. Program 1028 PROSTORNO UREĐENJE I UNAPREĐENJE STANOVANJA**

**3.7.1. Tekući projekt 1028 T100002 Prostorno – planska dokumentacija**

Sredstva za financiranje ovog projekta povećavaju se za iznos od 663,00 eura te sada iznose 123.689,00 eura. Povećanje nastaje na poziciji pod nazivom „Strategija zelene urbane opreme“ i njime se vrši usklađenje sa stvarnim troškom izrade ovog strateškog dokumenta.

**3.8. Program 1037 SMART REVOLUTION NOVSKA**

**3.8.1. Kapitalni projekt 1037 K100002 APL siguran pješački prijelaz**

Sredstva za financiranje ove aktivnosti povećavaju se za iznos od 2.500,00 eura te sada iznose 45.190,00 eura. Ovim povećanjem osiguravaju se sredstva potrebna za izgradnju priključka na električnu energiju za potrebe punionice za električne bicikle kod Hotela Knopp.

**3.9. Program 1039 STAMBENO ZBRINJAVANJE MLADIH**

**3.9.1. Tekući projekt 1039 T100001 Novska moj dom**

Ovo je novi program i projekt kroz koji će se poticati kupnja, gradnja i rekonstrukcija kuća i stanova za mlade bračne parove koji će se trajno nastaniti u Novskoj. Projekt je planiran u iznosu od 20.000,00 eura te će se dodjela sredstava provoditi kroz javni natječaj. Ukoliko se ova sredstva pokažu nedostatnima, postoji mogućnost povećanja kroz iduće izmjene proračuna, u skladu s financijskim mogućnostima Grada Novske

**Glava 00302 JAVNA VATROGASNA POSTROJBA GRADA NOVSKE**

Tablica2.

V izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Plan za 2024.** | **Plan s V izmjenama i dopunama proračuna za 2024.** | **Iznos povećanja ili smanjenja****%** |
| 1 | 1029 | Organiziranje i provođenje zaštite i spašavanja | 911.310,00 | 1.003.310,00 | 10,10 |
|  |  | **Ukupno:** | 911.310,00 | 1.003.310,00 | 0,00 |

**3.9. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.9.1. Aktivnost 1029 T100001 Organiziranje i provođenje zaštite i spašavanja**

Sredstva za financiranje ove aktivnosti povećavaju se za iznos od 92.000,00 eura te sada iznose 1.003.310,00 eura.

Povećanje je rezultat povećanja i smanjivanja pojedinih pozicija. Promatrano po izvorima financiranja promjene su slijedeće:

Opći prihodi i primici Grada Novske

* Pozicija „*Plaće (bruto)*“ se povećava za 65.000,00 eura pa sad iznosi 229.015,00 eura (posljedica primjene novog pravilnika o plaćama i novih zapošljavanja)
* Pozicija „*Doprinos za MIO -beneficirani staž*“ se povećava za iznos od 20.600,00 eura, pa sad iznosi 35.200 eura (također posljedica primjene novog pravilnika o plaćama i novog zapošljavanja)
* Pozicija „*Zdravstvene i veterinarske usluge*“ se smanjuje za iznos od 8.500,00 eura, pa sad iznosi 500,00 EUR. (usklađenje sa stvarnim potrebama)
* Pozicija „*Naknada za prijevoz na posao*“ se povećava za iznos od 1.000,00 eura, pa sad iznosi 8.810,00 eura. (novozaposleni djelatnici)
* Pozicija „*Službena putovanja*“ se povećava za iznos od 1.500,00 eura, pa sad iznosi 3.500,00 eura. (usklađenje sa očekivanim troškom)
* Pozicija „*Računalne usluge*“ se povećava za iznos od 700,00 eura, pa sad iznosi 6.800,00 eura. (usklađenje sa stvarnim troškom)
* Pozicija „*Usluge telefona, pošte i prijevoza*“ se povećava za iznos od 1.000,00 eura, pa sad iznosi 5.500,00 eura. (Usklađenje sa očekivanim troškom)
* Pozicija „*Premije osiguranja*“ se povećava za iznos od 1.500,00 eura, pa sad iznosi 4.300,00 eura. (usklađenje sa stvarnim troškom)
* Pozicija „*Računalni program Libusoft - licenca*“ se smanjuje za iznos od 700,00 eura, pa sad iznosi 3.120,00 eura. (usklađenje sa stvarnim troškom)

Vlastiti prihodi

* Otvara se nova pozicija pod nazivom „*Usluge tekućeg i investicijskog održavanja*“ u iznosu od 6.500,00 eura.
* Otvara se nova pozicija pod nazivom „*Zaštitna odjeća i obuća“* u iznosu od 2.000,00 eura.

Donacije

* Otvara se nova pozicija pod nazivom „*HVZ – refundacija izvanredne dislokacije*“ u iznosu od 1.350.00 eura. Radi se o donaciji Hrvatske vatrogasne zajednice za pokrivanje troška plaće vozača i vatrogasnog vozila koje je bilo dislocirano na požarište kod Splita.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

Planirani rashodi se povećavaju za 1,07 %, odnosno za 28,000,00 eura te ukupan plan upravnog odjela iznosi 2.643.918,00 eura.

**4.1. Program 1033 POTICANJE RADA POTPORNE INSTITUCIJE**

**4.1.1. Kapitalni projekt K100001 Kapitalna potpora Udruženju obrtnika**

Ovim izmjenama i dopunama proračuna, temeljem zahtjeva Udruženja obrtnika Grada Novske, planirana su sredstva kapitalne donacije u sufinanciranju obnove krovišta zgrade Udruženja obrtnika Novska s iznosom od 15.000,00 eura.

**4.2. Program 1034 POTICANJE RAZVOJA TURIZMA**

**4.2.1. T100001 Manifestacije**

Planirani iznos se povećava za 13.000,00 eura te plan iznosi 98.000,00 eura. Usklađenje plana i realizacije i potrebnih sredstava do kraja godine, osnovni je razlog povećanju ove stavke proračuna.